निजी बस की टक्कर से 20 फीट तक घसीटी बाइक, बाल-बाल बचे युवक
छावनीजेल के पास मंगलवार को निजी बस की टक्कर से बाइक करीब 20 फीट तक घसीटती चली गई। हादसे में बाइक सवार दो युवक बाल-बाल बच गए। टक्कर लगने से दोनों बाइक सवार युवक दूर जाकर गिरे। दोनों को चोटेें आई हैं।
परिजन हादसे के घायलों को इलाज के लिए कपिल अस्पताल लेकर आए। घायल युवक वार्ड 25 चूड़ावास निवासी उमाशंकर जांगिड़ (21) प्रवीण कुमार शर्मा (25) हैं। दोनों घायलों को अस्पताल से छुट्टी दे दी गई। हादसे के बाद निजी बस का ड्राइवर बस छोड़कर भाग गया। मौके पर लोगों की भीड़ जमा हो गई। कोतवाली पुलिस ने घायलों के बयान लिए। पुलिस के मुताबिक दोनों बाइक सवार युवक जीर की घाटी स्थित मंदिर दर्शनों के लिए जा रहे थे। इसी दौरान छावनी जेल के पास निजी बस ने बाइक को टक्कर मार दी। पुलिस को निजी बस चालक के खिलाफ लापरवाही से बस चलाने का आरोप लगाते हुए शिकायत दी गई है।
बसमें थी दर्जनों सवारियां : निजीबस नीमकाथाना से शाहपुरा जा रही थी। उसमें सवारियां भी क्षमता से अधिक थी। हादसे के बाद बस का संतुलन बिगड़ गया, लेकिन ड्राइवर ने सावधानी बरतते हुए गाड़ी को नियंत्रित कर लिया। इससे बड़ा हादसा टल गया। प्रत्यक्षदर्शियों ने बताया कि बस के ओवरटेक करते हादसा हुआ। बाइक की गति धीमी थी। इसी बीच सामने से वाहन गया। बचाने के प्रयास में बस के बाइक चपेट में गई।
सांडकी टक्कर से दो बाइक सवार घायल : पलसाना.दूधवालों का बास जा रहे बाइक सवार दो युवक सांड की टक्कर से घायल हो गए। सड़क पर दो सांड लड़ रह थे। एक सांड ने सुभाष को सींग मारकर घायल दिया। सुभाष शंकर को पलसाना सीएचसी लाया गया, शंकर को छुटटी दे दी, जबकि सुभाष को सीकर रैफर कर दिया।
नीमकाथाना. हादसे के बाद मौके पर जमा लोग।
hin_Deva hin_Deva hin_Deva hin_Deva hin_Deva bho_Deva